Nafarroako Parlamentuko Mahaiak, 2019ko urtarrilaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, jakiteko ea Nafarroako Gobernuan zergatik dagoen hainbat lanpostu huts bete gabe eta ea zer aurreikuspen dagoen horiek izendatzeari buruz.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 14an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau egiten du, Osoko Bilkuran ahoz erantzun dakion:

Bete gabe daude honako lanpostu hauek: Idazkaritza Tekniko Nagusia, Deialdien Ataleko Burutza, Azterlan Ekonomikoen Ataleko Burutza, 0-3 urteko Haurren eta Landa Eskolen Ataleko Burutza, Aholkularitza Juridikoaren Bulegoa, Prestakuntza Etengabeko Bulegoa eta Bizikidetzaren arloko Aholkularitza Bulegoa. Zergatik? Noiz izendatuko dituzu?

Corellan, 2019ko urtarrilaren 9an

Foru parlamentaria: Alberto Catalán Higueras